# Vn Priedi

Johan Moeli 1911 Indice:Decurtins - Rätoromanische chrestomathie, IV.djvu Vn Priedi Intestazione 27 giugno 2020 75% Da definire
Vn Priedi Johan Moeli 1911 CC BY-SA 3.0 GFDL Indice:Decurtins - Rätoromanische chrestomathie, IV.djvu //it.wikisource.org/w/index.php?title=Vn_Priedi&oldid=- 20200627184954 //it.wikisource.org/w/index.php?title=Vn_Priedi&oldid=- 20200627184954
[p. 348
FAIGS tras mei Joh. M. v d m. oz da l' epistla tier ils Rumauns. cap. VIII. vers 31.
Chei lein nus pia gir? Scha Deus ei cun nus schi chi vult esser ancunter nus.
Ineditum nach Ms. Lw.
Exordium:
La casa d’ilg prus Loth enten Sodoma ei stada ünna vera sumelgia sin la baselgia da Deus sin terra. Parchei sco la casa da Loth fova parsula enten Sodoma a Gomorrha enten la quala seig stau anzachi d’prus a da bein, aschia ei er la generala baselgia da Deus mai ünna ad oreifer quella eis ei nilgiur nagin salid.
(f. 23$^v$) Sco scha la casa da Loth fuss bucca stada schi fuss tuttavia nagin mitschau da la gritta da Deus enten tutt quella terra. Aschia fuss da gig anou tutt ilg mund ieus a frusta. Sche Deus vess bucca schaniau a quels paramur dils ses chel ha sin quest mund, aschia en particular ha el faig dilg bein a la casa da Laban par amur da Jacob Gen: 29. 30 a la casa da Potiphar par amur da Joseph Gen. 395.
Sco ils aungels ils quals Loth maniava chels’fussen humens quels han nilgiur vieult ent enten Sodoma auter co enten la casa da Loth. Gen: 19. Aschia volven ils Aungels da Deus buc ent nua (f. 24r) ca puccaus a lasters han suramau[n] mo mai nua ch’ün sa flissegia da la prusadad a schubradad a fui tont sco pusseivel ei dilg puccau parchei ilg puccau catscha navend ils Aungels sco ilg fim catscha navend ils avieuls a las tubas gi Basilius ün velg mussader. Sco ils Aungels ean vangi enten Sodoma spindrar a manar ora Loth cun ils ses par ch’el vengig buc anturn cun ils gottlos ansemel, aschia tarmetta Deus eunc silg gi d’oz ses aungels enten la Sodoma da quest mund par cunsalvar sia baselgia ca quella pierig bucca cun ilg mund parchei ils aungels ean spirts survetscheivels ca (f. 24$^v$) vengian tarmess ora par survir a quels ca dein hartar ilg salid gi s. Paul Heb. 1. 14. [p. 349 Sco la casa da Loth ei stada ancarsad’ent d’ils Sodomiters anturn anturn ca levan rumper ent quella Gen. 19. Aschia ean ils cartents sin quest mund er ancarsai ent dils anamigs sin tutts mauns cun tutt gi David psal. 22. 13. Els han ancarsau ent mei sco taurs angarschaus. Els statten anturn mei sco tonts leus ca birlan. Ad ent ilg psal. 12. 9. 1. els mi han savenz anguschiau da mia juventeng ansi je clome Israël aunc ünna gada els mi han savenz anguschiau da mia juventeng ansi sco la casa da Loth scha gie (f. 25r) ch’ell era sin tutts mauns an carsad ent da ses anamigs ca sgrizchiaven ils dents ancunter quella schi eis ella auncalura bucca ngida rutt ent parchei ca Deus fova cun ella ad ha pichiau ses anamigs cun ünna tala tschocadad ca els savevan buc afflar ilg isch da la casa. Gen. 19.
Aschia pon er ils anamigs da la baselgia da Deus a quella bucca cattar süra parchei ca Deus ei cun quella a pichia ses anamigs cun ünna tschouadad spirituala tras ün gist truament ca els san buc afflar Jesum Christum ilg (f. 25$^v$) qual ei ilg isch da sia baselgia. Joh. 10. 9. A. 14: b. A damai pia Deus ei cun ella schi pon els quella nagutta nuscher: quei ei la caschun ca er soing Paul gi enten nies Text schi chei lein nus pia gir? Scha Deus ei cun nus schi chi vult esser ancunter nus? Enten ils quals plaids nus vein da considerar questas duas caussas.
I. La dumonda dilg apostel. 2. Sia Rasposta
. Niess grazius Deus a buntadeivel bab da tschiel velgig po nus star (f. 27r) tiers cun la grazia da sieu S. Spirt ca nus da quella vart pudeian plidar ad udir, ca tutt surveschig a laud ad hanur da sieu soing num a tier ilg perpetten salid da nossas olmas.
Tont sco partan pia lamprima part da nies text la dumonda da s. Paul schi gi el chei lein nus pia gir sin quei. Sid sura vers 28. ha ilg apostel gig ca tuttas caussas stovian survir enten bien a quels, ca tengian Deus char (f. 26$^v$) ussa pia fa el sin quei ünna dumonda en niess text a gi chei lein nus pia gir. Ilg apostel meina tschou buc ent mai sasez a sia parsunna mo tutts cartents a quels vult el muventar ilg cor ad ils taner avont chels dejan saragurdar da quei ca el veva gig ad els sid sura numnadameng vers 1. ch’ei seig naginna condemnatiun enten quels ca eran enten Christo Jesu.
Ch’ilg filg da Deus ils haigig faig libers ch’els sejan uffonts ad hartavels da Deus. Ca scha gie ca lur fleivlezias sejan grondas schi surlefgig Deus quellas tras sieu s. spirt. (f. 27r) v. 28. Ca tuttas caussas stovian ad els survir enten bien. V. 30. Ca quei seig aschia la Providentia da Deus a ca Deus ils hagig urdanau cou tier. Mo damai chils ligieus a ver cartents san a quei tutt nagutta cunter gir schi fa el üna dumondada [p. 350 si sur a gi chei lein nus pia gir? Sco sch’el vess lieu gir: Ca cou sappig ün bucca gir ancunter ün sappig cou nagutta griar pli anavont cou stevig ussa carn a saung quescher (chiou) cou seigig nagin zuifel.
Quei ei l amprimma part.
Tont sco tucca tier l autra part numnadameng la rasposta ca s. Paul datt a sasez (f. 27$^v$) ad a tutts cartents schi gi el scha Deus ei cun nus schi chi vult esser ancunter nus? Datt aschia als Ligieus enta maun ün tal trost a cunfiert ün tal fundament da lur I salid, cun ilg qual els sa pon cunfoartar ad andrizar si enten tutta crusch a travailgs crodig pir tier ad els chei ca mai vult cun quei ch’el gi: Scha Deus ei cun nus schi chi vult esser ancunter nus. Tont sco el vess lieu gir ussa vein nus nagutta da tumer Deus ei da nossa vart da niess maun Deus ei par nus ten cun nus ad ei cun nus. Chi vult pia sa laschar si ancunter nus? Chi vult esser ancunter nus? (f. 28$^r$) Considerabel a cunforteivel eis ei ca er cou plaida s. Paul bucca da sasez sulettameng mo da plis. El gi bucca scha Deus ei cun mei? Parchei aschia vess ün prus a cunbriau cor pudieu gir ilg ei bein ver, ca Deus ei staus cun ilg apostel s. Paul da quei hai jou nagin zuifel. Mo scha Deus seigig cun mei sai jou bucca. Jou sunt ent zuifel sch’el seigig er da mia vart par vangir avont a quei schi meina s. Paul bucca mai sia parsuna mo er auters cartents a gi scha Deus ei cun nus schi chi vult esser ancunter nus. (f. 28$^v$) Par ca aschia minchia prus cor sa possig cun quei herrlich spruch da s. Paul sa cunfortar ad andrizar si.
Quei ei er l autra part.
Lein ussa ver chei nus vejan or da quels plaids aunc melgs anavont dad amprender schi amparnein nus lunder ora pilg amprim:
Ca nus vejan sin quest mund bears anamigs.
Quei nus datt s. Paul d antallir cur el gi scha Deus ei cun nus schi chi vult esser ancunter nus sco sch’el vess lieu gir, ch’ei seigig schigloc tuttavia bears ca levian si ancunter nus.
Ilg amprim anamig d ilg prus ean ils carstiouns. Ilg prus ei sez (f. 29$^r$) ün carstiaun ad ha auncalura carstiauns par anamigs. Lün carstiaun sa far a lgauter bear dilg mal je san esser lün ancūter lgauter sco tonts luffs. Ei sa gi ca ei stovig esser ün ruch unviern ch’ils luffs sa catschan maun a sa malgian ün lgauter. Mo tenter ils carstiaun po pauc daventar schi statten els da sa milgiar ün lgauter a daventan furius a rabius savenz ancunter ils vifs ad ancunter ils morts savenz ancunter quels ca ean sutterai a savenz ancunter quels ca ean aunc bucca naschi. (f. 29$^v$) Ün exempel da quei dilg amprim vein nus ent ils Moabiters ils quals cavaven si ad arsentaven ossa dilg reg dad Edom, Amos. 2. 1. Tals [p. 351 exempels afflein nus enten las Chronicas ad Historias da la baselgia tuttavia bears. Je la crudeltad dils carstiaūs calla savenz bucca er cur la vitta calla mo ella antscheiva savenz er ont la vitta ilg qual ei dau dantallir enten Esau davart ilg qual sa legia ca el persequitava sieu frar Jacob schon enten la parsunna da lur muma Gen: 25. 22. Aschia han ils Amoniters a quels da Babylon duvrau tyrañia a crudeltad er ancunter dunauns grossas Amos 1. 13. A quont exempels da quei sa legia enten ils cudisch (f. 30$^r$) dils s’. marters. Insuma ilg prus sto sin quest mund savenz zund bear andirar dad auters carstiouns e savenz da ses agiens parents. Abel ei ngieus mazaus da sieu agien frar Cain Gen: 4. 8. Jacob ngiva angoñaus da sieu agien sir Laban. Gen. 29. 27. Je angañaus da ses agiens filgs Gen: 37: 32. Persequitaus da sieu agien frar. Esau Gen. 32. 6. Joseph ngiva frieus en üña cisterna prieus ora a vandieus ad ün dad Egipta par daners a quei bucca dad easters mo da ses agiens frars. Gen. 37. David ngiva molestaus da sieu agien filg Adonias 1 R. 1. Anguschiaus da sieu agien sir Saul Sam. 24. a 26. c.
(f. 31$^v$) Persequitaus da sieu agien filg Absolon 2. Sam. 15 cumbriaus da sieu agien filg Amon, 2. Sam. 13. Ad ei buc er Job quel cumporteivel ngieus cumbriaus da ses parents ad amigs, je ris ora a sgomiaus da sia aigna duña Job 2. 9./4. Vaseit ch’ils prus han savenz er ils lur, lur ils pli datier parents par lur anamigs. A daventa aschia savenz ver ilg Spruchwort tudesck Die nächste fründ die ärgste sünd.
Pli tier parents
Pli nauscha dents ner
Parents amigs
Ean sez castigs.
Ilg auter anamig dils prus ei ilg mund a quei ca ei ent ilg mund. Parchei quel nus hassegia a persequitescha, coú nou gi Christus sez Johannes: 17. 14. Ilg mund ils (f. 32$^r$) hassegia parquei chels ean bucca dilg mund. Ilg mund catscha maun als prus da maun dreg a da maun saniester, cur ei ils va bein a cur ils va mal. Ilg mund ei quei kampfplaz silg qual ils prus a cartents han adinna da luchiar a vurriar. Ilg mund ei quei jert ent ilg qual saffla bearas spinnas a paucas rosas. Ilg mund ei ün er ent ilg qual ei bear zerclim mo pauca salin. Ilg mund ei quella mar da l’anguscha, sin la quala ils prus ston bear andirar, zach: 10. 11. Ell ei ünna vall da larmas a dad anguscha psal: 84. 7. El ei quella casa da tristezia a da bears suspirs eccles: 7. 3. (f. 32$^v$) El ei quei spital ent ilg qual ils prus plonschan sco tschuettas juvnas. Mich. 1. 8. 10. quest anamig ilg mund dovra ancanuras a ancunter ils prus a cartents la cua d’ilg leu quei ei guault forza a gronda tyrania persecutiuns da quella sort. [p. 352 Mo sch’el po schia nagutta cunderscher schi prend el naunavont la cua da la wuolp, quei ei el dovra buns a loms plaids, glisnereng fa sco el ils velgig bein mo mai par ils surmanar a far curdar ent ilg puccau.
Ilg tierz anamig dils prus ei lur aigna carn. La carn vurregia ancunter ilg spirt Rom: 8. 5. b. La carn duvess esser ilg fumelg schi vult ell adina esser ilg singiur. Ilg apostel s. Paul ha sez menduras salamentau da quei sco Rom. 7. 23. Jou vez gi el (f. 33$^r$) enten mia nembra ün auter schentament ca vurregia ancunter ilg schentament da mieu spirt a mi fa prischunier sutt ilg schentament dilg puccau ca ei enten mia nembra a vers: 18. 19. Jou sai ca enten mia carn avda nagin bien parchei la velgia da far ilg bien vess jou bein mo ilg faig maunc a mi. Jou fetsch buc ilg bien ca jou less mo ilg mal ca jou less bucca lgez fetsch jou. Noë quel ei staus ün pardagader da la gistia mo sia carn ha aunc lieu esser meister ad ilg friva enten eivradad, Gen. 9. 21. Loth fova ün hum gist a prus enten miez tenter quels gottlos burgeis da Sodoma mo sia carn ha par ünna frida er lieu esser meister (f. 33$^v$) enten el ad ilg ha frieu enten eivradad a tras quella, enten blutschand cun sias filgias Gen. 19. David ei staus ün hum suenter ilg cor da Deus mo sia carn ha er menduras giu surameun alg spirt ad ilg ha frieu enten pitaneng a rumper la leg cū Borfaba 2. Sam. Je ca el figeva mazar Urias senza culpa. 2 Sam. 11.
Salomon ei staus ilg pli sabi sutt ilg solelg mo sia carn ha vurriau enten el tal guisa ch’el ha prieu dunnauns pagaunas a par fa da plascher a quellas unfrieu ad easters Deus, 1 Reg. 11. 4. Schei vus a truei, scha nossa carn seig pia bucca ün nausch a ferm anamig.
Ilg quart anamig ch’ilg prus ha, ei satanas sez ün zund mal anamig quei vasein nus or dils nums ca vengian dai a lgi enten la s. (f. 34$^r$) scartira. Paramur da sia fermezia ven el numnaus ün leu ca birla ca va anturn gi a noig ancurint chi lagutter ent. 1. Pet. 5. 8. Paramur da sia listiadad ven el numnaus ünna veglia serp. Apoc. 12. 9. Gen. 3. 1. Par amur da sia loschezia ven el numnaus ilg Deus da quest mund 2. Cor. 4. 4. Par amur da sia gronda malizia a nauschadad ven el numnaus ilg mal spirt, 1. Sam. 18. 10. Ilg nausch, Eph. 6. 16. 1. Joh. 3. 12. Par amur da sia crudeltad ven el numnaus ün morder, Joh. 8. 44. Par amur da ses angonaments ven el numnaus ilg spirt da las mansengias, 1. Reg, 22. 22. Je ilg bab da las mansengias, Joh. 8. Par amur da sieu grond hass ven el (f. 34$^v$) numnaus ilg anamig, Matth. 13. 25. Item ilg tentader Matth. 4. 10. Par amur da sia pussonza ven el numnaus ilg fürst da quest mund. Eph. 6. 12. Joh. 12. 31. Par amur da sia gleitiadad a lingieradad ven el numnaus la pussonza ad ilg fürst d’ilg lufft. Eph. 2. 2./6. 12. Item ilg camegg, [p. 353 Luc. 10. 18. quei ei niess ilg pli grond anamig. El ei ün galgiard ad ün vu verpsambt [vnverpsambt] anamig. El ha nagutta tumieu la pardertezia da noss ampärmers velgs Adam ad Eva. El ha bucca sastarmantau giu da la gistia da Noe nagutta dichiau la prusadad da David nagutta respettau la sabienscha da Salamon, nagutta pilgiau tema giu da la fermezia da Samson, el va 5 tras tutt la terra, Job. 17. quei ei 1 doctra.